(“Službene novine Bosansko – podrinjskog kantona Goražde” broj: 05/13)

Na temelju članka 16. Zakona o predškolskom odgoju i obrazovanju Bosansko – podrinjskog kantona Goražde („Službene novine Bosansko-podrinjskog kantona Goražde” broj:15/09), ministar za obrazovanje, znanost, kulturu i sport Bosansko – podrinjskog kantona Goražde d o n o s i:

**PRAVILNIK**

**O FINANCIRANJU PROVEDBE OBVEZNOG PROGRAMA ZA DJECU PRED POLAZAK U ŠKOLU**

**I. TEMELJNE ODREDBE**

**Članak 1.**

**(Funkcija predškolskog odgoja)**

1. Predškolski odgoj i obrazovanje je sastavni dio jedinstvenog odgojno-obrazovnog sustava u Bosni i Hercegovini. On je prvi, poseban i specifičan stupanj odgojno-obrazovnog sustava koji se bavi odgojem djece predškolske dobi.

(2) Predškolski odgoj i obrazovanje na području Bosansko – podrinjskog kantona Goražde karakteriziraju sljedeći razvojni principi:

1. humanističko-razvojni princip,
2. princip profesionalne autonomnosti i stručne odgovornosti i
3. princip demokratičnosti.

**Članak 2.**

**(Uvažavanje stupnja razvitka djeteta)**

1. Predškolski odgoj i obrazovanje utemeljen je na humanističkom pristupu odgoja i obrazovanja, suvremenom naučnom dostignuću i teoriji o dječijem razvitku i pravima djeteta, obveznom uvažavanju stupnja razvitka djeteta, specifičnosti razvojnih mogućnosti i pojedinačne potrebe djeteta.
2. Svako dijete ima jednako pravo pristupa i jednake mogućnosti učešća u odgovorajućem odgoju i obrazovanju bez diskriminacije po bilo kom temelju.
3. Jednak pristup i jednake mogućnosti podrazumijevaju osiguranje jednakih uvjeta i prilika za sve, za početak i nastavak daljeg odgoja i obrazovanja.

**Članak 3.**

**(Osiguranje najboljeg interesa djeteta)**

1. Pravo djeteta na odgoj i obrazovanje i ispravnu brigu za dobrobit njegovog fizičkog i mentalnog zdravlja ima prednost nad svim drugim pravima.
2. U slučaju sukoba prava, prednost se daje onom pravu, tumačenju ili djelovanju koje će najviše koristiti interesu djeteta.

**Članak 4.**

**(Osiguranje osobnih vrijednosti)**

1. Opći ciljevi odgoja i obrazovanja proizilaze iz općeprihvaćenih, univerzalnih vrijednosti demokratskog društva te osobnih vrijednosnih sustava utemeljenih na specifičnostima nacionalne, povijesne, kulturne i vjerske tradicije naroda i nacionalnih manjina koje žive na području Bosansko – podrinjskog kantona Goražde.
2. Cilj predškolskog odgoja i obrazovanja je osigurati optimalne i jednake uvjete kako bi se svako dijete, od rođenja do polaska u školu, razvijalo i ostvarivalo svoje pune potencijale i kompetencije kroz različite vidove kvalitetnog i profesionalnog autonomnog institucionalnog i vaninstitucionalnog predškolskog odgoja i obrazovanja.

**Članak 5.**

**(Integracijski programi za djecu sa posebnim potrebama)**

(1) Djeca sa posebnim potrebama uključuju se u obvezni program za djecu pred polazak u školu (u daljnjem tekstu: Program) prema programima koji su prilagođeni njihovim individualnim potrebama.

(2) Za svako dijete stručni tim će izraditi individualizirani program prilagođen njegovim mogućnostima i sposobnostima.

(3) Za djecu sa posebnim potrebama pripremaju se i provode programi za integraciju.

(2) Za nadarenu djecu također se sačinjavaju individualizirani programi.

**Članak 6.**

**(Vrste programa)**

U predškolskim ustanovama na području Bosansko – podrinjskog kantona Goražde koriste se sljedeći programi:

a) cjeloviti razvojni program,

b) specijalizirani razvojni programi,

c) interventni, kompenzacijski i rehabilitacijski programi,

d) programi jačanja roditeljskih kompetencija,

e) programi za djecu pred polazak u školu ako nisu obuhvaćena nekim oblikom predškolskog odgoja i obrazovanja;

f) programi za djecu državljana Bosne i Hercegovine u inozemstvu.

**Članak 7.**

**(Obvezni program za djecu pred polazak u školu)**

(1) U godini pred polazak u osnovnu školu predškolski odgoj i obrazovanje obvezan je za svu djecu predškolskog uzrasta.

(2) Obvezni program za djecu pred polazak u školu je priprema djece za polazak u školu. To je veza između obiteljskog okruženja, dječijeg vrtića i osnovne škole, a po značenju nije ni dječiji vrtić ni osnovna škola.

(3) Obvezni vid iz stavka 1. ovog članka isključivo provode predškolske ustanove.

(4) U okviru Obveznog programa sva djeca u godini pred polazak u osnovnu školu moraju provesti najmanje 150 do 170 sati u predškolskoj ustanovi, a prema dinamici koju odredi Ministarstvo za obrazovanje, znanost, kulturu i sport (u daljnjem tekstu: Ministarstvo).

(5) O boravku djece u okviru ovog Programa, predškolske ustanove su dužne izdati uvjerenja.

(6) Obvezni program predškolskog odgoja i obrazovanja pred polazak u školu namijenjen je djeci uzrasta od pet do šest godina, koja nisu obuhvaćena nekim drugim oblikom predškolskog odgoja i obrazovanja. Program obuhvata aktivnosti koje se mogu organizirati jednom ili više puta u sedmici u razdoblju od 1. listopada do 30. lipnja u maksimalnom dnevnom trajanju od tri sata, a u ukupnom trajanju od najmanje 150-170 sati, sukladno potrebama i interesima obitelji i djeteta;

(7) Program predškolskog odgoja i obrazovanja pred polazak u osnovnu školu provodi se u pravilu u dječjem vrtiću, a u mjestima gdje nema dječjeg vrtića Program provode vrtići u prostorima osnovnih škola ili drugim adekvatnim prostorima.

**Članak 8.**

**(Temeljna obilježja Obveznog programa)**

(1)Temeljna obilježja obveznog program za djecu pred polazak u školu su:
a) zadovoljavanje dječjih primarnih (bioloških) potreba, koliko je to moguće, u suradnji s obitelji,
b) nastojanje da dijete dobije osjećaj sigurnosti i prihvaćenosti,
c) pružanje svakom djetetu mogućnosti za samoostvarivanje i sticanje povjerenja u sebe, a time i stvaranje pozitivne slike o sebi i o svojim mogućnostima ,
d) praćenjem razvitka djeteta moguće je uočiti posebne potrebe djeteta i s njima usklađivati odgojne postupke.

(2) Program polaznicima omogućava:
a) raznovrsne razvojne poticaje,
b) povoljnu atmosferu kao neupitan okvir za djelotvoran pozitivni učinak takvih poticaja,
c) prepoznavanje i prevencija razvojnih poremećaja.

(3) Uži zadaci programa pripreme djece za polazak u školusu:
a) osposobljavanje za prihvatanje obveza u koje će se uklopiti i buduće školske obveze,
b) poticanje spontanih ponašanja i izražavanja posebnih potreba,
c) otvorenost za prihvatanje informacija,
d) otvorenost za učenje u međuakciji s drugima,
e) otvorenost za primanje usmenih i pisanih poruka i ovladavanje sredstvima koja posreduju te poruke.

**Članak 9.**

**(Ciljevi Programa)**

(1) Ciljevi Programa su usmjereni na provedbu punog potencijala svakog djeteta, a prema aspektima razvitka na:

a) tjelesni i zdravstveni razvitak,

b) socijalno-emocionalni razvitak ličnosti,

c) intelektualni razvitak,

d) razvitak govora, komunikacije i stvaralaštva.

(2) Provedba ciljeva Obveznog programa je jedino moguća kroz aktivnost djeteta jer je ona nužna predpostavka za razvitak i sazrijevanje, ali i za ostvarivanje posebnosti svakog, pojedinačno.

(3) Obvezni program za djecu u godini pred polazak u školu sadrži oblasti odgojno-obrazovnog rada, definirane zadatke i sadržaje.

(4) Polazeći od spontane dječije igre, kao temeljne aktivnosti djeteta, sadržaji opravdavaju svoje prisustvo u Programu samo ako su u funkciji razvitaka.

(5) Program treba shvatiti orijentacijski, što podrazumijeva izbor sadržaja koji odgovaraju razini psihofizičkog razvitaka grupe, kao i svakog djeteta pojedinačno. Odgajatelj je dužan da u svojim postupcima osigura individualni pristup svakom pojedinom djetetu, sukladno njegovim mogućnostima.

**Članak 11.**

**(Postignuća nakon provedenog Programa )**

(1)Nakon provedenog Programa, postignuća djece ogledaju se kroz zrelost djece za polazak u školu.

1. Zrelost djece za polazak u školu podrazumijeva:
a) Fizičku zrelost – fizička zrelost djeteta mora dostići određenu razinu da bi ono moglo podnijeti tjelesne i psihičke napore koji ga očekuju u školi;
b) Intelektualnu zrelost - odgovarajuća intelektualna zrelost podrazumijeva razvijenost opažanja, stabilnost pažnje (koncentracija), govornu razvijenost, te razvijenost mišljenja i pamćenja;
c) Emocionalnu zrelost- emocionalna zrelost podrazumijeva da dijete reagira primjereno određenoj situaciji kao i većina djece njegove dobi. Emocije ili osjećaji osobito su važni za socijalni (društveni) život djeteta.

d) Socijalnu zrelost - socijalna zrelost najuže je vezana za emocionalnu zrelost. To podrazumijeva da dijete predšklolac ima svoj krug prijatelja s kojima se igra i druži i koji ga prihvataju kao ravnopravnog partnera, ali isto tako podrazumijeva prilagođavanje na društvene obveze i njihovo što temeljitije ispunjavanje u onoj mjeri u kojoj je to u stanju većina djece te dobi.

**Članak 12.**

**(Upis u predškolsku ustanovu)**

1. Obvezni program predškolskog odgoja i obrazovanja pred polazak u školu

 namijenjen je djeci uzrasta od pet do šest godina koja nisu obuhvaćena nekim drugim

 oblikom predškolskog odgoja i obrazovanja.

1. Sva djeca koja su obvezna pohađati Program upisuju se u predškolsku ustanovu sukladno Dinamičkom planu upisa djece u Obvezni program koji donosi Ministarstvo

 za svaku godinu u kojoj se provodi Program.

**II. FINANCIRANJE PROGRAMA**

**Članak 13.**

**(Financiranje)**

Financiranje Programa vrši Ministarstvo, a obuhvata sljedeće:

**a) Zdravstvene preglede djece za upis u predškolsku ustanovu za djecu koja imaju obvezu uključivanja u predškolsku ustanovu (obvezni predškolski odgoj i obrazovanje);**

**b) Naknadu za stručne osobe angažirane za provođenje Programa;**

**c) Radno-igrovni i didaktički materijal za djecu;**

**d) Užinu za djecu;**

**e) Obezbijeđenje adekvatnog prostora za provedbu Programa.**

**Članak 14.**

**(Zdravstveni pregledi)**

**(1) Zdravstveni pregledi djece za upis u predškolsku ustanovu za djecu koja imaju obvezu uključivanja u predškolsku ustanovu provode zdravstvene ustanove sa područja kantona.**

**(2) Vrsta pregleda, način i vrijeme pregleda definisat će se posebnim ugovorom.**

**Članak 15.**

**(Naknada za stručne osobe)**

**(1) Naknada za stručne osobe angažirane za provođenje Programa određuju se sukladno poslovima predviđenim Pedagoškim standardima i normativima za predškolsko obrazovanje.**

**(2)Visina naknade je srazmjerna broju grupa djece koje stručna osoba vodi i ekvivalentna je nadoknadi za isti rad u predškolskom obrazovanju.**

Članak 16.

(Radno-igrovni i didaktički materijal)

**Radno-igrovni i didaktički materijal osigurava se za djecu uključenu u Program, a odnosi se na materijal neophodan za provedbu Obveznog programa za djecu pred polazak u školu.**

Članak 17.

(Užina za djecu)

**Za djecu uključenu u Program, a koji traje dnevno duže od dva sata, obezbijeđuje se užina (sendvič i napitak).**

Članak 18.

(Prostor)

**Za djecu koja su uključena u Program obezbijeđuje se adekvatan prostor opremljen za optimalno odvijanje predškolskih aktivnosti sukladno Pedagoškim standardima.**

**Članak 19.**

**(Obveze predškolskih ustanova)**

Predškolske ustanove koje su uključene u provedbu Programa dužne su osigurati sljedeće:

1. Stručne osobe za provedbu Programa sukladno Pedagoškim standardima;
2. Prostor i opremu za provedbu Programa u objektima vrtića;
3. Osiguranje administrativne i tehničke podrške;
4. Nabavku i distribuciju užine za djecu;
5. Nabavku i distribuciju radno-igrovnog i didaktičkog materijala;
6. Psiho-pedagoški rad sa djecom;
7. Rad sa roditeljima kroz program jačanja roditeljskih kompetencija;
8. Neposrednu provedbu Programa;
9. Dostavljanje projekta obveznog programa pripreme djece za polazak u školu najkasnije 15 dana prije početka provedbe Programa;
10. Podnošenje izviješća o provedbi Programa Ministarstvu.

**III PRELAZNE I ZAVRŠNE ODREDBE**

**Članak 20.**

**(Završne odredbe)**

Obveze utvrđene u člancima 15,16,17,18. i 19. za svaku godinu u kojoj se provodi Program detaljnije će se definirati posebnim ugovorom zaključenim između Ministarstva i predškolske ustanove koja provodi Program.

**Članak 21.**

**(Stupanje na snagu)**

Ovaj Pravilnik stupa na snagu osmog dana od dana objavljivanja u „Službenim novinama Bosansko – podrinjskog kantona Goražde“,a primjenjivat će se od školske 2013/14. godine.

**Broj: 10-38-1255 /13 M I N I S T A R**

**29.03.2013.godine**

 **Goražde Dževad Adžem**